หนาวแรกดอยอินทนนท์ อุณหภูมิ 6-9 องศาฯ งดงามใบเมเปิ้ลกำลังเปลี่ยนสี
ภาพโดย นายรุ่ง หิรัญวงษ์,หนาวแรกเยือนดอยอินทนนท์แล้ว หลังเช้านี้อุณหภูมิต่ำกว่า 10 องศา ทำให้บรรยากาศงดงามสุดยอด ท้องฟ้าสีคราม ต้นไม้เขียวชะอุ่ม ต้นเมเปิ้ลใบกำลังเปลี่ยนสี,เมื่อเวลา 06.00 น. วันที่ 21 ก.ย. 2561 ผู้สื่อข่าวรายงานว่า อากาศบนยอดดอยอินทนนท์ ที่มีอุณหภูมิประมาณ 11 องศาเซลเซียส แต่ปรากฏว่า เมื่อเช้าวันที่ 21 ก.ย. ลดลงเหลือ 6-9 องศาเซลเซียส เป็นอากาศหนาวที่มาเร็วกว่าในทุกๆ ปี ทำให้ดอยอินทนนท์ในยามนี้สวยงาม แทบจะทุกจุด เขียวชะอุ่ม ฟ้างาม ยามอาทิตย์ขึ้นก็ประดุจภาพแต่งแต้มเสริมความงดงามยิ่งนัก,นายรุ่ง หิรัญวงษ์ หน.อุทยานแห่งชาติดอยอินทนนท์ ได้เผยวันนี้ถือเป็นวันแรกที่อุณหภูมิบนยอดดอยอินทนนท์ ต่ำกว่า 10 องศาเซลเซียส อยู่ที่ประมาณ 6-9 องศาเซลเซียส ทำให้รู้สึกได้ว่าลมหนาวมาเยือนอินทนนท์เป็นวันแรกแล้ว และอากาศบนดอยยามนี้โปร่งใส ท้องฟ้าสีคราม ต้นไม้เขียวชะอุ่ม ต้นเมเปิ้ลกำลังเปลี่ยนสีที่ใบ และนาข้าวขั้นบันได รวมทั้งน้ำตกต่างๆ ที่อยู่ในอุทยานต่างก็มีความสวยงามยิ่ง และนักท่องเที่ยวก็เริ่มเข้ามา ก็ขอบอกว่าดอยอินทนนท์ยามนี้สวยไปทุกๆ จุดเลย จึงขอเชิญชวนนักท่องเที่ยวไม่ควรพลาดโอกาสเช่นนี้.
หนาวแรกเยือนดอยอินทนนท์แล้ว หลังเช้านี้อุณหภูมิต่ำกว่า 10 องศา ทำให้บรรยากาศงดงามสุดยอด ท้องฟ้าสีคราม ต้นไม้เขียวชะอุ่ม ต้นเมเปิ้ลใบกำลังเปลี่ยนสี
อากาศหนาว,ดอยอินทนนท์,เชียงใหม่,ลมหนาว,เที่ยวดอยอินทนนท์,ข่าวทั่วไป